
Κ. Καλογερόπουλος, Δρ. Πανεπιστηµίου Αιγαίου: 


Αυςϊγαςϊ 


ἰΏ ἰΠίς ραρ6Γ νθ ἆΓ6 Τοοευμςσίηρ ἴο ἴῃθ «ρεσίαἰ γδἰαϊϊοηςῃἰρ Ρδΐνν6εη οαἵηῃς, εἰ[5ες αηΠα Ιθραί 
ρΓγαεϊϊοςς ἵπ ἴπε ςοεἰα|-Γε[ίρίοις θηνἰγοππιεηῖ οἳ αποϊεπὶ («Γ6είς ςοεἰθῖγ, σΠοννίπρ ἵμπα 
αγΠαπηϊος οἱ Ι8ηρβιαᾶρθ -ΘερθείαιΙγ οΓαἱ «ρθθεῄ- ἰπ ἴΠίς Πθια. ΙΠ Τααἳ, ἵη 5ΗεΏ ἃ 5ἴμαγ, ἴημα 
αμεςῖίοη ἰς ἴῃε γεἰαϊἰοηςΠἰρ Ρεϊννεθη ανν απαά πιαρίς, σίπεςθ οἰίςες, Καϊαάθςηιοί (οωΓ5ε 
ἴ8Ρ|εἴς), πιαρἰο ραργΓἱ αΠπα 4ηγ οἴπει πιαρίσα[|-Γγθαιἰρίοιις ρΓγασϊίοςες 3Γ6 ἵπ [αοἳ ἴπε ΟΠΙγ πΊθαης 
οἳ ργαεῖἰσίπρ Ππιαρἰς, αΠα ἴο α οθΓγίαϊη οχῖθηῖϊ αἴθ αςςοσἰαϊθα ννἰτῃ ἱορα[ ργαςῖϊϊσες οἳ αηϊϊα μΙ1γ, 
Ροΐῃ ἰΠ Βαβγίοη απα ἵπ ἄΓθεςθ ΟΓ αποϊθεηϊ ΒΟΠ16. ΟΕ οοµ/56, ἴΠίς εοπηεοῖϊίοη Ὀαΐννθεη ἴ[πεα 
ανν απαά ΤΠ ΓΘαΙΠΙ οἱ Ππιαρἰς ἵς ποῖ Πθνν απά ἄοθς ποῖ οεειΙΓ οΠπΙγ ἵηπ απεἰεπῖ («Γ6θςθ. Ιἴς 
οηἱρίης αἴθ απηεἰθεηῖ αΠά ἵῖς γτοοῖς 4Γ6 ἀθγίνθά ΤΓοπῃ ἴπθ Γ6ἰαϊιοηςΠἰρ οἱ ἴῃθ εοπιπιιηίϊγ ο: ἴῃθ 
ἰπαϊνίαια| νν!τη ἴπε ἰάθα οἳ ίαθοο, ἴῃα {ογρίααεη, ννΠΙςΠ ἰς ἵῃ ΔηΥ σα5θ ἴῃπθ 6ςςθη[[α| εοπϊαχί 
ἰΠ νυΠἰοΠ ἴῃς ἰάθα οἵ ἴπε Ιαν αθνεἰορς. Απ αααἰτίοπα| ΓαοῖοΓ ἰπνοίνθα Πθίθ ἰς ἴπο μςθ οἵ 
ἱβηριαρθ απαά ἴπεα ῥΡ5ΥΕΠο-πιθεΠαηἰσηις ἴΠαϊ ΠιαΚκα ἵἹ α αγπαπιἰο ἴοοι, ἵπγομρι ννηἰε[ῃ 
ογπιραϊηαϊίς πιαρὶς ἰς αεΠἰ6ενθα ἵπ ργἰπιἰϊνε 5οεϊθῖίςς, ας ἀθςεγίρθά ΡΥ . ΕΓ8ζ6: ἵη Πἰς νιοΓίκ 
ΤΗο 6οἱαεη Βοιση. 


«Όποιος κατασκευάζει φίλτρα ολέῦρια κατά των Τηίων, είτε για ἕναν µόνο είτε ενάντια σε 
όλους τους πολίτες, Είδε να χαθεί αυτός και οι απόγονοί του». «Όποιος εμποδίζει τη 
µεταφορά σταριού στη χώρα των Τηίων, είτε µε τέχνασμα φυσικό είτε µε μαγεία, απὀ 
ξηρά ή απὀ ὑδάλασσα και όποιος διώξει αυτό που φέραμε εδω, εἰδε να χαδεί αυτός και οι 
απὀγονοί του». 


-Αραίτης Τέω 


Στην παρούσα µελέτη θα επιχειρήσουµε να μελετήσουμε την ιδιάζουσα σχέση που 
παρουσιάζουν οι όρκοι, οι κατάρες και οι δικαιϊκές πρακτικές στο κοινωνικό θρησκευτικό 
περίβλημα της αρχαίας ελληνικής κοινωνίας και να δείξουµε τη δυναμική της γλὠσσας 
ιδιαίτερα του προφορικού λόγου- στο συγκεκριµένο πεδίο. Στην πραγματικότητα, σε µια 
τέτοια µελέτη το ζητούμενο είναι η σχέση νόµου και μαγείας, µια και οι κατάρες, οι 
κατάδεσμµοι, οι µαγικοί πάπυροι και οι ὀποιες άλλες µαγικοθρησκευτικές πρακτικές είναι 
στην πραγματικότητα τα µέσα µόνον για την άσκηση της μαγείας και σε ένα βαθµό 
συνδέονται µε δικαιϊκές πρακτικές της αρχαιότητας, τόσο στη Βαβυλώνα, όσο και στην 
Ελλάδα ή την αρχαία Ρώμη. 

Βέβαια, τούτη η διασύνδεση ανάµεσα στο νόµο και την επικράτεια της μαγείας δεν είναι 
καινοφανής και δεν παρουσιάζεται µόνον στην αρχαία Ελλάδα. Οι καταβολές της είναι 
πανάρχαιες και οι ρίζες της αντλούνται απὀ τη σχέση της κοινότητας ή του ατόμου µε την 
ιδέα του ἴαάρυ, του απαγορευµένου, που ούτως ή άλλως αποτελεί και το ουσιαστικό 
περίβλημα, µέσα στο οποίο αναπτύσσεται η ιδέα του νόµου. 


Ένας επιπλέον παράγοντας που υπεισέρχεται εδώ είναι η χρήση της γλὠσσας και οι 
Ψυχοειδείς μηχανισμοί που την καθιστούν ένα δυναμικό εργαλείο, µέσω του οποίου 

επιτυγχάνεται η συμπαθητική µαγεία στις πρωτόγονες κοινωνίες, έτσι όπως την 
περιγράφει ο |. ΕΓ8ΖΕΙ στο έργοτου Ο Χρυσός Κλώνος'. 


|. Η Κατάρα 


Από µία άποψη η κατάρα, όπως αποδίδεται στους ελληνικούς καταδέσµους, τους 
ρωμαϊκούς αθ[χίοπες ἡ τους αιγυπτιακούς μαγικούς πάπυρους, ανήκει στο χώρο της 
μαγείας και ὡς τέτοια είναι παρέμβαση στη Φυσική τάξη των πραγμάτων. Στην 
πραγματικότητα Φαίνεται πως αντιπροσωπεύει µια προσπάθεια επιβολής της ατομικής 
θέλησης µε τη χρήση δυνάµεων που βρίσκονται πέρα απὀ τον ανθρώπινο έλεγχο. Για 
παράδειγµα, η κατάρα «Ποσειδώνα..δέσε το δόρυ το ορειχάλκινο του Οινόµαου», έτσι 
όπως αναφέρεται στον Πίνδαρο (476 ΠΚΕ), υπονοεί την επενέργεια της θεϊκής δύναμης 
του Ποσειδώνα για την επίτευξη µιας προσωπικής επιθυµίας, η οποία ωστόσο δεν παύει 
να αντιπροσωπεύει προσπάθεια επιβολής της θέλησης του καταρώμενου ή της 
καταρώμµενης. 

Οι οπαδοί του Ορθού Λόγου ισχυρίζονται πως οι γητειές, οι κατάρες και εν γένει η χρήση 
της μαγείας είναι σηµεία θρησκευτικής και Κοινωνικής φθοράς, στα πλαίσια ενός 
κλειστού πολιτιστικού συστήµατος. Ωστόσο, δεν υπάρχει κάποια ένδειξη ότι η Βαβυλώνα, 
η Ελλάδα ή η Ρώμη γνώρισαν τη µαγεία, όταν άρχισε να Φθίνει ο πολιτισμός τους. Η 
Χαλδαία ή η Βαβυλώνα θα μπορούσε ίσως να προσδιοριστεί ὡς ο γνωστότερος τόπος 
γέννησης της μαγείας, σύµφωνα µετις γραπτές πηγές επικλήσεων, που έφθασαν ως εµάς 
από το 800 ΠΚΕ. Αυτές οι πηγές αντιγράφηκαν απὀ Ασσύριους ιερείς, απὀ αρχαιότερες 
Βαβυλωνιακές. 


Στον κώδικα του Χαμουραμπί (2.000 ΠΚΕ.) προβλέπεται η δοκιμασία του νερού για 
εκείνον που κατηγορείται ὡς µάγος, αλλά και για τον κατήγορο. Αν ο κατηγορούμενος 
πνιγόταν, η περιουσία του μεταβιβαζόταν στον κατήγορο. Αν σωζόταν, τὀτε ο κατήγορος 
θανατωνόταν και η περιουσία του µεταβιβαζόταν στον κατηγορούμενο. Αυτό, βέβαια, 
στην περίπτωση που δεν ήταν σίγουροι για το αν ευσταθούσε η κατηγορία. Σε 
διαφορετική περίπτωση αποδεδειγµένης κατηγορίας η ποινή προέβλεπε θανάτωση, 
ιεροδικία”. 

Οι Ιουδαίοι µε τη σειρά τους ήταν αρκετά εξοικειωμένοι µε τη μαγεία, γεγονός που 
αντανακλάται στους αυστηρούς νόµους ενάντια στη μαγεία και τις προειδοποιήσεις των 
προφητὠν ({Έέοδος, Χχί, 18, Δευτ. Χνιϊ, 10, Βασ. Α᾿ χχὶι 6 κ.ἀ.. Παρόλες τις 
προειδοποιήσεις η ιουδαϊκή µαγεία άνθισε, ιδιαίτερα κατά την εποχή της γέννησης του 
Ιησού, προς την παραδοσιακή γραµµή του Ταλμούδ, γεγονός που πιστοποιείται αργότερα 
απὀ τον Ωριγένη. 

Οι Έλληνες θεωρούσαν τη Θεσσαλία και τη Θράκη ὡως περιοχές που ήταν ιδιαίτερα 
εθισµένες στη μαγεία Και τη χρήση της για προσωπικούς σκοπούς. Η θεά Εκάτη ήταν 
εκείνη που προΐστατο σε κάθε τελετουργική πράξη, µια θεότητα ξένη την οποία εισήγαγε 
Ο Ησίοδος στην Κοσμογονία του. Ωστόσο, ο χθόνιος Ερµής, ο Ψυχοπομπός είναι η 
μεγαλύτερη σε ισχύ θεότητα που απαντάται σε παρόμοιου είδους τελετουργίες, µαζί µε 
την Αρτέμιδα µια άλλη συμβολική όψη της Σελήνης. 


Νόμος, κατάρες, Φαρμακεία, κατάδεσµοι, καταπασσαλεύσεις 


Σύμφωνα µε την άποψη της |. Ε. Ηαγιγίσοπ ο νόμος και η μαγεία είναι δύο έννοιες στενά 
συνδεδεμένες. Τούτο βέβαια ὀχι µόνο απὀ την οπτική γωνία του ίαθι,του 


. ΕΓα7ζ6Π, 1990. 
”ΤπογπαγΚκθ 1905, ΧΧΙΝ. 
ὁ Ηαιτίςοη 1996, 189. 

απαγορευµένου΄. Η µαγεία για τον πρωτόγονο Κώδικα είναι κατάρα ή ευλογία. Η κατάρα 
ή αρά «συμμετέχει της ουσίας του νόµου», γιατί στην πραγματικότητα εκφέρεται για τον 
περιορισμό του παραβάτη. 

Ο νόμος είναι µια ιδέα µε χρονικό βάθος μεγαλύτερο απὀ εκείνο της εκκλησίας ή του 
κράτους, της θρησκείας ή της ηθικής. Ανήκει στο λυκαυγές της πρωτοϊστορίας, στις 
μακρινές εκείνες εποχές κατά τις οποίες η θρησκεία δεν είχε γίνει ακόµα διακριτή και δεν 
είχε αποσπαστεί απὀ τις επικράτειες της μαγείας. Σε αυτές τις εποχές, απ’ όσο 
γνωρίζουµε, μπορούσε κανείς, δίχως τη βοήθεια κάποιας εκδικητικής θεότητας, να 
καταραστεί κάποιον, να τον δέσει Και να τον υποχρεώσει να κάνει το καθήκον του µε 
µάγια και µε ξόρκια. 

Ο πρωτόγονος άνθρωπος που πίστευε στη δύναμη της «συμπαθητικής μαγείας» και 
προσπαθούσε να γονιµοποιήσει τη γη, θάβοντας σύμβολα γονιμότητας, χρησιμοποιούσε 
ανάλογα σύμβολα για να εξαναγκάσει τα άλλα µέλη της κοινότητας σε δράση προς µια 
συγκεκριμένη κατεύθυνση. Οι καταπασσαλεύσεις ή οι κατάδεσµοι;, οι µαγικοί πάπυροι 
στην Αίγυπτο και την Ελλάδα ή οι ρωμαϊκοί αε[χίοῃθς, είναι τα µέσα για την άσκηση 
αυτού του είδους της μαγείας µέσω της κατάρας. Οι καταπασσαλεύσεις είναι ομοιώματα 
του θύματος κατασκευασμένα απὀ κερί, απὀ μολύβι ή κάποιο άλλο υλικό. Αυτά τα 
ομοιώματα οι μάγισσες ή οι μάγοι τα έδεναν µε δεσµά και τα τρυπούσαν µε αιχμηρά 
αντικείµενα, όπου επιθυμούσαν να προξενήσουν κάποια βλάβη και τα έχωναν σε τάφους 
ή τα βύθιζαν σε πηγές’. 

Ένα τέτοιο συγκεκριµένο ομοίωμα, που ανακαλύφθηκε σε αττικό τάφο και μελέτησε ο Η. 
ἨΜµηςεῃ αποδίδεται στον 39 περίπου ΠΚΕ αιώνα, έχει 6 οπι ύψος ως τα γόνατα και είναι 
κατασκευασμένο από μόλυβδο. Είναι αποκεφαλισµένο, η στάση του είναι γονατιστή, ενώ 
τα χέρια και τα πόδια είναι δεμένα πίσω µε ισχυρά μολύβδινα δεσµά. Δεσμά Φαίνονται 
και στο άνω τµήµα του κορμού, ενώ δύο σιδερένια καρφιά είναι μπηγµένα στο στήθος και 
την κοιλιάξ. 


Από το ίδιο υλικό, το μολύβι, κατασκευάζονταν και οι κατάδεσµοι. Οι κατάδεσµοι, που 
εκτείνονται σε µια χιλιετία, από το 500 ΠΚΕ. έως το 500 περίπου’ και φαίνεται πως είχαν 
ευρύτατη λαϊκή απήχηση, ήταν πλάκες μεταλλικές, χαραγμένες µε μαγικούς χαρακτήρες 
και κατάρες. Θάβονταν, επίσης, σετάφους, έτσι ώστε να µην είναι δυνατή η ανακάλυψη ή 
η καταστροφή τους και συνεπώς να εκτείνεται απεριόριστα η διαιώνιση της γοητείας και 
του προτιθέµενου κακού. 


Ο αρχαιότερος πιθανώς κατάδεσµος ανακαλύφθηκε στη Σικελία και χρονολογήθηκε στα 
τέλη του 6ου ΠΚΕ αιώνα. Αρκετοί, επίσης, έχουν αποκαλυφθεί σε ανασκαφέςτης Αττικής, 
που χρονολογήθηκαν στα µέσα του 5ου ΠΚΕ αιώνα, ενώ η παρουσία τους γίνεται 
ιδιαίτερα αισθητή στον 4ο καιτον 3ο ΠΚΕ αιώνα. 


Ανάλογα µε το ζητούμενο αποτέλεσµα οι κατάδεσµοι στοχεύουν στην ερωτική έλξη ἡ 
αντίστροφα στην ερωτική απομόνωση του αντίπαλου, στην αποτυχία του σε θέµατα 
προσωπικής ευημερίας και εργασίας, στη Φφίµωση της γλώσσας του, στην αποτυχία 
αντιδίκων στο δικαστήριο, στην παράλυση του νου καιτης γλὠσσας κατά τη διάρκεια της 
δίκης. Οι πρωιµότεροι είναι στραμµένοι προς την κατεύθυνση των δικαιϊκών πρακτικών, 
ενώ οι μεταγενέστεροι εντοπίζονται σε ερωτικά και αθλητικά θέµατα. Σε αρκετές 
περιπτώσεις γινόταν ευρεία χρήση των καταδέσµων για νίκη σε αρµατοδρομµίες΄". 


“Εἰϊαάς 1995, 54. 

"Βακαλούδη 2001, 78. 

δ Από το ρήμα καταδώ, που σηµαίνει δένω στέρεα. 
”ΝΝιποΗ 1902, 26. 

ὅ Στο ίδιο, 27. 

ὈΒακαλούδη 2001, 76. 

19 βαιρ 1963, 119. 

Βέβαια, η επιγραφή απὀ µόνη της δεν είχε την ιδιαίτερη µαγική δύναμη, που 
συμπληρωνόταν µε τις «γοητείες», επικλήσεις που Ψάλλονταν στους τάφους προς τους 
νεκρούς ή τους χθόνιους δαίμονες. Σε αυτή την ιδιαίτερη μµεταγλώσσα έχουν µεγάλη 
δύναμη τα ονόματα θεοτήτων όπως η Εκάτη, σύμβολο της σκοτεινής σελήνης, ο Ερµής, η 
Περσεφόνη, η Δήμητρα, η Κόρη, η επίσης σεληνιακή Άρτεμις και άλλες υποχθόνιες 
θεότητες ή δαιµονικά όντα, όπως οι Ερινύες ή οι νεκυοδαίµονεςτου Κάτω Κόσμου. 
Κλασικό θέµα για την αρχαία μαγεία είναι φυσικά το δεύτερο ειδύλλιο του Θεόκριτου””, 
όπου η Σιµαίθα η μάγισσα, προκειµένου να Φέρει πίσω τον Μύνδιο Δέλφη που την 
εγκατέλειψε, ετοιµάζει τα µαγικά της φίλτρα δίπλα στη θάλασσα. Επικαλείται το Μαγικό 
Πτηνό:΄ ως ενδιάµεσο αγγελιαφόρο και την Αρτέμιδα, αυτή που δύναται να σείσει τις 
στήλες του Άδη, τονίζοντας έτσι την υποχθόνια δύναμή της;". 

Σε αυτή τη μυστηριώδη μεταγλώσσα συχνή είναι η χρήση του ρήματος εξορκίζω. Για να 
υπακούσει ο δαίµονας απαιτείται ο όρκος της δἐσµευσής του. Ένας όρκος βέβαια που 
επιβάλλεται απὀ το γητευτή, αλλά δείχνει καθαρά τη νοµοτελειακή δύναμη του όρκου και 
τη σχέση του µε τον απαράβατο νόµο, γραπτό ή άγραφο. Η ανυπακοή στον όρκο απὀ το 
άτομο είναι παράβαση του νόµου και ωςτέτοια προκαλεί κλυδωνισμούς στη σταθερότητα 
της κοινότητας. Άλλοι συνηθισμένοι ρηµατικοί τύποι είναι εκείνοι του καταδίδηµι, 
καταδώ, δέω, καταγράφω, ανατίδηµι, κ.λπ. που συμπληρώνουν τη µαγική γλὠσσα των 
καταδέσµων. Στην ἴδια γλὠσσα το μαγικό πτηνό Ίυγέ είναι ισότιμο της έννοιας της 
Σειρήνας και ως τέτοιο έχει άµεση σχέση µε τον Κόσμο των δαιµόνων:'. 

Βέβαια, η τέλεση τέτοιων τελετουργιών, όπως αυτή της Σιµαίθας, είναι αρκετά συχνή και 
πριν την εποχή του Θεόκριτου. Τούτο Φαίνεται απὀ τη θέση που παίρνει ο Πλάτωνας 
στους Νόμους του΄", ὀπου θεωρεί αναγκαίο να έχει η ιδανική πολιτεία διάταγμα ενάντια 
σε όποιον προσπαθεί να σκοτώσει ή να τραυματίσει κάποιον ασκώντας μαγεία, όπως και 
ενάντια σε εκείνους που προκαλούν Φυσική βλάβη. 


Πίστευε ο Πλάτωνας στη μαγεία και τις ευρύτατα διαδεδομένες δεισιδαιμονίες; Μάλλον 
ὀχι. Ωστόσο, θεωρούσε πως η πρόθεση, ένα σηµαντικό στοιχείο παρὀν στη σύγχρονη 
δικαιϊκή πρακτική, είναι αρκετά σηµαντική, όπως και η Φυσική τέλεση του εγκλήματος. 
Τούτο Φαίνεται καθαρά όταν λέει: «Υπάρχουν δύο ειδών δηλητηριάσεις (Φαρμµακείες), η 
Φύση των οποίων δεν επιτρέπει κάποιο σαφή διαχωρισμό μεταξύ τους. Υπάρχει το είδος 
που ήδη αναφέραμε και είναι η βλάβη που προκαλεί ένα σώμα σε κάποιο άλλο µε Φυσικό 
τρόπο. Το άλλο, όµως, προκαλεί βλάβες µε τη μαγεία, τα ξόρκια και τα µαγικά δεσίµατα, 
όπως τα αποκαλούν, (καταδέσεσι). Εδώ οι επιτιθέµενοι παρακινούνται, (συνεπώς έχουν 
την εσωτερική πρόθεση), να προκαλέσουν όσο το δυνατόν μεγαλύτερη βλάβη σε άλλους 
και πείθουν αυτούς που υποφέρουν ότι θα βλαφθούν περισσότερο από οτιδήποτε άλλο 
από τη δύναμη αυτής της µαγείας...». 

Η σοβαρότητα µε την οποία αντιμετωπίζει ο φιλόσοφοςτο θέµα και η θανατική ποινή που 
προτείνει, είναι ίσως το μοναδικό δείγμα πρόθεσης νοµοθέτησης, καθώς ούτε ο 
ὁρακόντειος, µήτε ο σολώνειος κώδικας περιείχαν νόμους σχετιζόµενους µε τους 
Ψυχοειδείς μηχανισμούς της πρὀθεσης τέλεσης εγκλήματος µέσω της μαγείας. Ωστόσο, 
παρόλο που ο νομοθέτης δεν είχε προβλέψει µια τέτοια δικαιϊκή πρακτική, απὀ τον 
Κλαύδιο Αιλιανό µαθαίνουµε ότι το εθιμικό δίκαιο τιμωρούσε αυστηρά τα εγκλήματα 
μαγείας και Φαρμµακείας, όπως στην περίπτωση µιας φαρμµακίδας που συνελήφθη στην 


π Θεόκριτου, Ειδύλλιο, ΙΙ, 8, κ.ε. 

12Το πτηνό {υγξ, πιθανώς η κοινή σουσουράδα δεµένη σε ένα μαγικό τροχό. Μια ιπτάµενη 
Ψυχή που έχειτη δύναμη να παρασύρει άλλες ψυχές. 

5 Ηαιηίσοη 1996, 191. 

Ξενοφώντος, Απομνημονεύματα, ΙΙ, 11, 18. 

ἸΣΠλάτωνος, Νόμοι, 933. 

Αθήνα και καταδικάστηκε σε θάνατο από τον Άρειο Πάγο. Μάλιστα, επειδή ήταν έγκυος, η 
ποινή εκτελέστηκε µετά τη γέννηση του παιδιού της'». 

Σύμφωνα µε µια άλλη αφήγηση του Δημοσθένη, µια γυναίκα απὀ τη Λήμνο µε το όνοµα 
Θεωρίδα καταδικάστηκε σε θάνατο µε όλη την οικογένειά της εξαιτίας Φαρμακείας και 
της γνώσης της για τις μαγικές επωδούς!’. Η καταδίκη της είναι σαφώς δηλωτική του 
Φόβου που προκαλούσε η γνώση και ο χειρισμός μαγικών δυνάμεων, αλλά και µια 
σύγχυση ανάμεσα στα όρια των θρησκευτικών και των θεραπευτικών πρακτικών, καθώς η 
Θεωρίδα αναφέρεται ως ιέρεια και µάντιδα κάποιας µυστηριακής θεότητας, την οποία 
χρησιμοποιούσε ως εμπνευστική δύναμη, προκειµένου να θεραπεύει µε µαγικό- 
θρησκευτικό τρόπο. 


Πραγματική νοµοθεσία απαντάται στους Ρωμαίους µε τον νόµο του Σύλλα Ιεχ (οΓπείία ἄθ 
οἰσαγίί οί νεηε[είοτ, (81 ΠΚΕ), ο οποίος θεωρείται ως θεμελιώδης νοµική δράση 
αναλαμβανόμενη ενάντια στη μαγεία. Βέβαια ο νόμος δεν καταδικάζει τη μαγεία ρε/ς6, 
αλλά στοχεύει σε περιπτώσεις αιφνίδιων και εν πολλοίς ανεξήγητων θανάτων πολιτών, οι 
οποίοι εμπίπτουν στην περιοχή της μαγείας]. Ωστόσο, αυτό που λείπει από το ρωμαϊκό 
νόµο είναι ο προσδιορισµόςτου γόητα, του αγύρτη, ή του µάγου, που ασκεί τη μαγεία και 
συνεπώς η διάκριση ανάµεσα στην πρακτική θεραπεία και τη Φαρμακεία. Αυτά τα 
στοιχεία μπορούμε βέβαια να τα αντλήσουµε από τον Πλίνιο τον Πρεσβύτερο, ο οποίος 
διακρίνει ανάµεσα στην πιεαἰοίπα και την πιαοία, την ψευδοθεραπευτικήζ, παρέχοντάς 
µας τα αναγκαία στοιχεία για να κατανοήσουμε τον τρόπο µε τον οποίο αντιμετώπιζαν οι 
Ρωμαίοι, στο δικό τους πολιτισμικό περίβλημα, την ιδέα της μαγείας, της γοητείας και της 
Φαρμακείας. 


Νόμος, Όρκος, Κατάρα 

Η κατάρα που δένει, ο κατάδεσµος, είναι η βάση για την κατανόηση και ενός άλλου 
στοιχείου που έχει ιδιάζουσα σηµασία στην αρχαιότητα, του όρκου. Ο τύπος στην κατάρα 
ήταν πολλές φορές καταδώ, δηλαδή δένω στέρεα”. Άλλοτε, όµως ήταν και παραδίδωµι, 
δηλαδή παραδίνω. Το καταραμένο ή καταδεµένο πρόσωπο ήταν κατά µία έννοια δώρο η 
θυσία προς τις επικράτειες του ιερού, προς τους θεούς της κατάρας. Για παράδειγµα ο 
άνθρωπος ο στιγµατισµένος µε αίμα είναι αφιερωμένος (καθιερωμένος) στις Ερινύες. 


Οι προσφορές µε κατάρες ή οι άλλες τελετουργίες μαγείας, πέρα απὀ την εκπλήρωση του 
ατομικού Φθοροποιού πάθους έχουν ως στόχο τους και τον εξευμενισµό των θεών και 
των δαιμόνων, για αυτό σε πολλές περιπτώσεις αποκαλούνται και θυσίες. Αυτός είναι ο 
λόγος για τον οποίο ο Φαρμµακός, ο αποδιοποµπαίος τράγος που Φορτώνεται τα κρίµατα 
της κοινότητας, αποκαλείται θυσία απὀ μεταγενέστερους ερευνητές, όπως ο ΜίΓεθα 
Εἰαάθ, ή ο |ο56ρῃ (ΑΠΙΡΡΕΙΙ. 


Η κατάρα (αρά) εξελίχθηκε από θρησκευτικής άποψης σε όρκο” και προσευχή (ευχή). 
Από κοινωνικής άποψης μετουσιώθηκε σε θεσμό και εντέλει σε νόµο. Αυτός είναι ο λόγος 
για τον οποίο οι πρώιμοι νομικοί τύποι απαιτούν την έγκριση της κατάρας. Ο νόμος δεν 
αναφέρει τι πρέπει να κάνει ο πολίτης και τι όχι. Θεωρεί, ὠστόσο, καταραμµένο εκείνον 
που πράττει κάτι και δεν πράττει κάτι άλλο. Χαρακτηριστικές στην προκειμένη περίπτωση 


ἸδΚλαύδιου Αιλιανού, σοφιστού, Ποικίλη Ιστορία, Ν, 18. 

1” Δημοσθένους, Κατά Αριστογείτονος, |. 

Ίδαγαῖ 1997, 64. 

13 Στο ίδιο, 66. 

Πλίνιου του Πρεσβύτερου, Φυσική Ιστορία,30, 1. 

“"βουςςθ 1904, 339. 

2 Λεξικόν Σουΐδα, «Εξάρασθαι ή το εκτελέσαι τα αράς, τουτ’ έστι τας ευχάς ας επί ταις 
ιδρύσεσι των ναών ειώθασι ποιείσαι». 

είναι οι κατάρες της Τέω”’, που τελειώνουν µε την επωδό: «Είθε να χαθεί αυτός και οι 
απόγονοί του». Είναι ενδιαφέρον να σημειώσουμε εδώ πως οι αραίτης Τέω παράγουν 
ένα νοµικό ή θεσμικό κώδικα, ο οποίος έχει ὡς στόχο του την προστασία της κοινότητας. 
Για παράδειγµα, θα αναφέρουμε κάποιους στίχους από τις κατάρες που στοιχειοθετούν 
τα παραπάνω: 


«Όποιος κατασκευάζει φίλτρα ολέθρια κατά των Τηίων, είτε για έναν µόνο είτε ενάντια σε 
όλους τους πολίτες, Είθε να χαθεί αυτός και οι απὀγονοίτου». 

«Όποιος εμποδίζει τη µεταφορά σταριού στη χώρα των Τηίων, είτε µε τέχνασμα Φυσικό 
είτε µε µαγεία, απὀ ξηρά ή απὀ θάλασσα και όποιος διώξει αυτό που φέραµε εδώ, είθε να 
χαθεί αυτός και οι απὀγονοί του». 

Η επιγραφή είναι µακροσκελής και δεν μπορούμε στα όρια της παρούσας μελέτης να 
επεκταθούµε περισσότερο, αλλά ωστόσο δείχνει προς δύο κατευθύνσεις. Η κατάρα στην 
προκειμένη περίπτωση είναι ένας εθιµικός κὠδικας και επίσης προβλέπει την απώλεια 
όσων επιβουλεύονται την ευημερία της κοινότητας σε ατομικό ή συλλογικό επίπεδο, µε 
Φυσικό ή μαγικό τρόπο. 

Εδώ, έχει ενδιαφέρον να παρουσιάσουµε ένα µέρος της σκέψης του ϐ. Π. ΡΗΠΙΠρς, ο 
οποίος εντοπίζει την ἐρευνά του στη στάση του νομοθέτη απέναντι στο θέμα της 
µαγείας΄'. Θεωρεί πως οι αρχαίοι Έλληνες δεν κατόρθωσαν να φτάσουν σε µια γενικά 
αποδεκτή άποψη για τη μαγεία και προτείνει αντ’ αυτής τον ὀρο «ανίερη θρησκευτική 
δραστηριότητα». Ο ελληνικός νόµος σύμφωνα µε τον παραπάνω συγγραφέα έχει ένα 
νομοθετικό κενό σε ό,τι αφορά στη µαγεία -σύμφωνα βέβαια µε τη σύγχρονη και 
χριστιανικοποιηµένη ἀποψή µας για το θέµα. Αντίθετα περιλαμβάνει αρκετές 
περιπτώσεις στις οποίες εμπλέκεται η ιδέα της ασέβειας. Βέβαια, κατανοεί και 
επισημαίνει το γεγονός ότι η ασέβεια ὡς όρος χρησιμοποιείτο σε αρκετές περιπτώσεις σε 
πολιτικές δίκες, προκειµένου να εμπλακεί το θρησκευτικό συναίσθημα σε κοσμικά 
θέµατα. Τούτη η διαδικασία εµπλοκής του ιερού σε κοσμικά θέµατα είναι πανταχού 
παρούσα σε πολλούς τοµείς της αρχαίας Φιλολογίας και του καθημερινού βίου των 
Ελλήνων. Ωστόσο, έγιναν στόχος του νόµου µόνο σε περιπτώσεις που απειλούσαν την 
κοινωνική τάξη, ἐτσι βέβαια όπως την αντιλαµμβανόταν η ελίτ της αριστοκρατίας. Στο 
βαθµό, μάλιστα, που το επιτρέπουν οι υπάρχουσες μαρτυρίες, φαίνεται πως δεν υπήρχε 
σαφής νομικός περιορισμός σε τέτοια θέµατα, καθώς δεν υπήρχε σαφής καθορισμός του 
τι είναι μαγεία”. Όπως είδαµε πιο πάνω ακόµη και ο Πλάτωνας απέφυγε να πάρει σαφή 
θέση στο όλο θέμα. Αλλάζει λοιπόν η οπτική γωνία εξέτασης των πραγμάτων. Για 
παράδειγµα θα αναφέρουμε το δίληµµα του αμερικανικού νομοθετικού σώματος στο 
θέµα της άµβλωσης, Τα νομικά συστήµατα έχουν αρκετά προβλήματα µε διάφορες 
κατηγορίες υποτιθέµενης εγκληµατικής συμπεριφοράς, από τη στιγµή που δεν υπάρχουν 
σαφή επιστημονικά και θρησκευτικά κριτήρια». Μάλιστα, χρησιμοποιεί αρκετά 
παραδείγματα αλλαγών ή βελτιώσεων σε διάφορα νοµικά συστήµατα, σύγχρονα ἡ 
αρχαία, προκειµένου να δείξει, µε αφορμή την αδυναμία του αρχαίου ελληνικού νομικού 
συστήµατος, το πόσο απαραίτητο είναι να υπάρχουν ξεκάθαρα επιστημονικά και 
θρησκευτικά κριτήρια στο νομοθετικό έργο. 


Η πολιτική κατάρα, το τελετουργικό υπόστρωμα του αθηναϊκού οστρακισμού 


Ο οστρακισμµός εισήχθη ως διακριτός πολιτικός θεσμός στα τέλη του 6ου ΠΚΕ αιώνα. Κάθε 
χρόνο κατά την 6η πρυτανεία διεξαγόταν ψήφισμα για το αν θα γινόταν οστρακισµός. Η 


Ζιεραγί 1895, 57. 

”'Εαγαοπο δι ΟΟΡίΠΚ 1991, Κεφ. 10. 
Στο ίδιο, 263. 

Άδστο ίδιο, 266. 

διαδικασία λάμβανε χώρα κατά την 8η πρυτανεία µε τη χρήση οστράκων. Μια γραµµή 
έρευνας για το τελετουργικό υπόστρωμα του οστρακισμού προτάθηκε απὀ τον Ιουίς 
σεγηαῖ και έγινε δημοφιλής από τον 168Π Ρἰί6ΓΓ6 Μεγηαηϊῖ, ο οποίος υποστήριξε ότι ο 
οστρακισµός έπαιξε ένα σηµαντικό ρόλο στην πολιτική ζωή των Αθηναίων και ότι έμοιαζε 
ή υπήρξε συνέχεια του φαρμακού”, µιας καθαρτικής τελετουργίας που χρησιμοποιούσε 
τον Φαρμακό ή αποδιοποµπαίο τράγο- καιτην εξορία του ὡς θεραπεία των «δεινών» της 
πόλης”. 

Ωστόσο, πέρα απὀ το γεγονός ότι ο Φαρμακός και ο οστρακισµός μοιάζουν εξωτερικά στο 
γεγονός της αποπομπής ενός ατόμου απὀ την κοινότητα, υπάρχουν και άλλα στοιχεία 
οµοιότητας, τα οποία παράλληλα αιτιολογούν και το τελετουργικό υπόβαθρο του 
οστρακισμού. Ο αποδιοποµπαίος τράγος, ο Φαρμακός των Θαργηλίων είναι το µέσο για 
τη θεραπεία της κοινότητας. Κατά τον ἰδιο τρόπο ο οστρακιζόµενος αποπέµπεται για να 
διατηρηθεί η πολιτική σταθερότητα και η ευημερία της κοινότητας. 


Αυτό βέβαια που χρειάζεται να ερευνηθεί, είναι το µέσο του οστρακισμού, τα ίδια τα 
όστρακα, «οι πολιτικοί ή κοινωνικοί κατάδεσµοι», η πολιτική και κοινωνική κατάρα. Ένα 
σηµαντικό κομμάτι της λειτουργίας του καταδέσµου, όπως είδαμε ήδη, αφορούσε στο 
«δέσιμο» ή την «απόλυση» κάποιου συγκεκριμένου ατόμου, για λόγους προσωπικού, 
δικαστικού ή πολιτικού ανταγωνισμού. Το όστρακο εδώ είναι ο «κατάδεσµος», µέσω του 
οποίου επιτυγχάνεται η φυσική εξόντωση και δη µε τρόπο που εξασφαλίζει την ανάλογη 
ανωνυμία του δράστη. Πολύ περισσότερο, μάλιστα, όταν οι ενδείξεις στοιχειοθετούν την 
υπόθεση πως ο οστρακισµός σε αρκετές περιπτώσεις λειτούργησε μάλλον ως µέσο 
απομάκρυνσης ανταγωνιστὠν αριστοκρατὠν αριστοκρατὠν, παρά ως µέσο 
απομάκρυνσης μελλοντικών τυράννων από την εξουσία”. 

Αν και η τελετουργική διαδικασία του οστρακισμού είναι ιδιαίτερα εμφανής, ὠστόσο η 
τεκμηριωμένη συγγένεια οστρακισμού και τελετουργίας απαιτεί περισσότερα στοιχεία. Η 
πράξη της αναγραφής του ονόματος ενός προσώπου σε ένα όστρακο και η τοποθέτηση 
του ὀστρακου σε ένα προσδιορισµένο σηµείο, δείχνει προς την κατεύθυνση µιας 
τοτεµικής διαδικασίας, µέσω της οποίας το άτομο σημειώνεται τελετουργικά και 
υπόκειται στη θέληση της κοινότητας. 


ΙΙ. Ο Όρκος 

Προκειμένου να γίνει κατανοητή η σχέση μεταξύ όρκου και δικαιϊκών πρακτικών, 
απαιτείται να αντιληφθούμε πως οι αρχαίες κοινωνίες στο σύνολό τους ήταν κοινωνίες 
θρησκευτικές. Τούτο είχε ως συνέπεια την επισκίαση των κοινωνικών πρακτικών από την 
πεποίθηση της πανταχού παρουσίας µιας θεϊκής δύναμης. Ο όρκος ως όψη της 
Κοινωνικής δικαιοσύνης ταυτίζεται εν µέρει ή πλήρως µε αυτό που είναι δίκαιον”; και 
συνεπώς διεκδικεί το µερίδιό του στη δικαιϊκή πρακτική. Πολύ περισσότερο όταν ο όρκος 
αναγνωρίζεται ως εξορκισμός, µια διαδικασία που θέτει εκτός πλαισίου”, εκτός του 
κοινωνικού πλαισίου και εκτός προστασίας των θεών το άτομο και τη δεδομένη 
κατάσταση που προκαλεί το κακό”. Εκτός από θρησκευτική πρακτική, ο Όρκος στο Έργα 
και Ημέραι του Ησίοδου παρουσιάζεται ως προσωποποιηµένη οντότητα και είναι γιος της 


“"Βιγκοπί 1985, 82-4. 

“νοιπαπί 1972, 299-300. 

Στο ίδιο, 124. 

Ἄβῃοαες 1951, 270. 

3 Διογένης Λαέρτιος, 8, 33. Βλ. επίσης, Ηΐεκς, 1925. 
ὀΖμάάθΙ! -- 5εοῖῖ 1940, λήμμα όρκος. Επίσης, Βοΐσασα, 1950. 
ὀλΡριοςεία 1970, 2. 

Έριδας”', αποδίδοντας τη θρησκευτική ρίζα της χρήσης του στη δικαστική επίλυση των 
διαφορών που προέκυπταν ως αποτέλεσµα της κοινωνικής έριδας". Είναι 
ένας δαίµων και το έργο του σχετίζεται µε την τιμωρία της ψευδορκίας και της επιορκίας, 
σε συνεργασία µετις Ερινύες. 

Η θρησκευτική ρίζα κάνει τον όρκο µε διάφορους τρόπους αναπόσπαστο τµήµα κάθε 
είδους δικαιικής πρακτικής. Στους Λόγους του Δημοσθένηὁ έχουµε ένα παράδειγµα του 
όρκου στην πρακτική της αναβολής της δίκης. Στον Πλάτωνα”, στον Ισαίο”-, τον 
Δημοσθένη, ακόµα και στον Αριστοφάνη” υπάρχουν αναφορές σε µια άλλη πρακτική την 
αντωµοσία, ἡ ένορκη κατάθεση μάρτυρος ενάντια στην ένορκη μαρτυρία κάποιου άλλου. 

Όσον αφορά τώρα στη Φύση του ὀόρκου ῥθΓ -θ, μπορούμε να διακρίνουμε τρεις 
διαφορετικές κατηγορίες του: τον υποσχετικό, τον αποφαντικὀ ή βεβαιωτικὀ και τον 
δηλωτικό΄”». Ο υποσχετικός δεσμεύει το άτοµο σε έναν τρόπο ζωής ή στην τέλεση µιας 
μελλοντικής πράξης. Ο αποφαντικός ή βεβαιωτικός σχετίζεται περισσότερο µε παρούσες 
ή παρελθούσες πράξεις, ενώ ο δηλωτικός αντιπροσωπεύει µια ιεροπρεπή δήλωση ή 
ισχυρισμό. Στη δικαιϊκή πρακτική ο δηλωτικός χρησιμοποιείτο, προκειµένου να 
συμφωνήσουν οι αντίδικοι να µην αλλάξουν θέµα της υπόθεσης και να δεσμεύονταν για 
αυτό ενώπιον του δικαστηρίου. 


Σε σχέση µε το νόμο ο ὀρκος µπορεί να είναι αναγκαστικός, εκούσιος, επίσηµος και 
δικαστικός’. Ο αναγκαστικός απαιτείτο σύµφωνα µε το νόμο στην ανάληψη δημοσίων 
θέσεων και σε δικαστικἐς διαδικασίες. Ο εκούσιος ήταν ο όρκος των μαρτύρων και 
επιτρεπόταν όταν ο μάρτυρας επιθυμούσε να δώσει ορισμένη βαρύτητα στη μαρτυρία 
του, ή δεχόταν πρόκληση απὀ την αντίθετη πλευρά να ορκιστεί για το αληθές των λόγων 
του. Ο δικαστικός όρκος χρησιμοποιείτο σε ορισμένες δικαστικές διαδικασίες ή σε θέµατα 
που αφορούσαν στις δικαστικές διαδικασίες και μπορούσε να εἶναι αναγκαστικός ἡ 
εκούσιος. Ο επίσημος όρκος µε τη σειρά του δινόταν επ’ ευκαιρία της ανάληψης κάποιας 
δηµόσιας θέσης και ήταν ὡς προς τη Φύση του υποσχετικός για την ορθή χρήση της 
δύναμης. 


Ο κώδικαςτης Γόρτυνας και η χρήση του όρκου στη δικαστική πρακτική 

Μία απὀ τις σημαντικότερες πηγές της γνώσης µας για τις δικαιϊκές πρακτικές είναι η 
Δωδεκάδελτος ἡ Κώδικας της Γόρτυνας, που χρονολογείται στο πρώτο μισό του 5ου ΠΚΕ 
αι., αλλά φαίνεται πως ενσωματώνει πολλούς αρχαιότερους νόμους σε «βουστροφηδόν» 
γραφή. Τούτο ώθησε αρκετούς ερευνητές να υποθέσουν πως πρόκειται για συστηματική 
αναθεώρηση αρχαιότερων νόμων απὀ το νοµοθετικὀ σώμα της Γόρτυνας. Οι δώδεκα 
δέλτοι ασχολούνται µε διαφορετικά θέµατα, δίνοντάς µας παράλληλα την ευκαιρία να 
παρατηρήσουμε τον τρόπο µε τον οποίο εξελισσόταν η διαδικασία στα δικαστήρια της 
αρχαίας Ελλάδας. Η δικαιϊκή πρακτική στο νόµο της Γόρτυνας ήταν προφορική και οι 
μόνες αποδείξεις που γίνονταν δεκτές ήταν οι μαρτυρίες και οι ὀόρκοι. Υφίσταται βέβαια 
µια διαφωνία ανάµεσα στους ερευνητές ως προς το αν ο δικαστής απλώς παρείχε την 


Ησίοδος, Έργα και Ημέραι, 805, «Όρκον γεινόµενον, τον Έρις τέκε πημ’ επιόρκοις...». Βλ. 
επίσης, Ενε]γη-ιΛ/Πίϊα, 1914. 

35 µαγγίςοη 1977,99. 

δ Δημοσθένης, Λόγοι, 3.24 «Ι...] καίτοι πόσα χρήματα τους ηγεμόνας των συμμοριών η 
τους δεύτερους και τρίτους οίεσθε µοι διδόναι, ὦστε μάλιστα µεν µη θείναιτον νόμον τούτον, ειδε 
µη, καταβαλλόντ’ εάν εν υπωμοσία». 

"Πλάτων. 4, 24. 

.8 Ισαίος, 4, 36. 

Αριστοφάνης, Σφήκες, στ. 542. 

“Ὀριοςεία 1970, 13. 

στο ίδιο, 14. 

Κρίση του ή αποφάσιζε βάσει όρκου. Σύµφωνα µε τον . ΝΝ. Ηθασίαπι η διάκριση 
ανάµεσα στο δικάζειν (δικάδδεν΄') και το ομνύοντα Κρίνειν (ομνύντα κρίνεν), έτσι όπως 
παρουσιάζονται στον συγκεκριµένο κώδικα είναι ἴδια µε τη διάκριση ανάμεσα στην 
ανάκρισιν και την Κρίσιν των αθηναϊκών δικαστηρίων. Ο δικαστής εξέδιδε την απὀφασή 
του, όταν η κρίση καθοριζόταν απὀ τη μαρτυρία ή τον ὀρκο των εναγοµένων. Στις 
περιπτώσεις που υπήρχε Κρίσις δηλαδή δεν υπήρχε μαρτυρία και ο νόμος δεν 
αποδεχόταν τον όρκο ὡς απόδειξη, ο δικαστής αποφάσιζε κατά την κρίση του, έχοντας 
ακούσει τους αντίδικους και λαμβάνοντας όρκο ως απόδειξη της αµεροληψίαςτου. 
Επίσης, από τον κώδικα της Γόρτυνας έρχονται οι πλέον πρὠιμες μαρτυρίες για 
αναγκαστικούς όρκους διάδικων, όπως αυτός της συζύγου που οφείλει να ορκιστεί ότι 
µετά το διαζύγιό της έχει κρατήσει ακριβώς το μερίδιο της περιουσίας που της αναλογεί 
Και ότι έχει επιστρέψει το υπόλοιπο στον πρώην σύζυγό της’. Σε άλλη περίπτωση αν 
κάποιος σκλάβος που πουλήθηκε ὁραπετεύσει, ο πρώην ιδιοκτήτης του οφείλει να 
αναλάβει ὀρκο για να αποδείξει ότι δε σχετίζεται µε τη Φυγή του σκλάβου. Σε περίπτωση 
άρνησης οφείλει να πληρώσει την τιµή του σκλάβου”». Παρόλο που γενικά ο όρκος των 
αντιδίκων δεν είναι υποχρεωτικός, σε τέτοιες περιπτώσεις Φαίνεται πως ο Νόμος της 
Γόρτυνας ακολουθεί τον πανάρχαιο κανόνα του όρκου, που βρίσκεται και σε άλλα νομικά 
συστήµατα και επιβάλλει τον όρκο, όταν δεν υπάρχει άλλος τρόπος απόδειξης για την 
έκδοση απόφασης. 

Στην Αθήνα της κλασικής Ελλάδας οι διάδικοι ήταν υποχρεωμένοι να αναλάβουν τον 
όρκο, προκειµένου να υπερασπίσουν τις θέσεις τους στην προκαταρκτική ακρόαση 
(ανάκρισις), ὀρκους που πιθανώς να µην είχαν ιδιαίτερη σηµασία στην ετυμηγορία αλλά 
αναλαμβάνονταν ελλείψει μαρτύρων. Το γεγονός ότι ο όρκος των διάδικων επιβιώνει 
ακόµη και στον Σολώνειο κώὠδικα, αποκαλύπτει εν µέρει τη δύναμη που αντλεί ο όρκος 
απὀ το εθιμικό δίκαιο παλαιότερων χρόνων, παρόλο που στην κλασική περίοδο δεν ήταν 
αποφασιστικός ως προς την ἐκδοση της ετυµηγορίας. 

Μια άλλη διαδικασία, η πρόκληση σε όρκο, αναφέρεται συχνά στην ελληνική γραμματεία 
και περιγράφεται ως διαδικασία σύµφωνα µε την οποία ο ένας διάδικος είτε προσφέρεται 
να αναλάβει όρκο ή προκαλεί τον αντίδικο να ορκιστεί, όπως για παράδειγµα στον 
Δημοσθένη΄». Εάν ο όρκος αναλαμβανόταν, η υπόθεση θεωρητικά έληγε. Ως προς τούτη 
την υπόθεση υπάρχουν αρκετές διαφωνίες, αλλά Φαίνεται πως ήταν μέθοδος -μάλλον 
ανεπίσηµη- για να τελειώνει η υπόθεση πριν παρουσιαστεί στο δικαστήριο”. 


Σημαντικό για την αρχαιοελληνική κοινωνία και τις δικαιϊκές πρακτικές ήταν και το ζήτημα 
της ψευδορκίας ή επιορκίας. Από θρησκευτικής άποψης η επιορκία συνδέεται άµεσα µε 
την κατάρα του όρκου, την οποία θα εξετάσουμε µε συγκεκριµένα παραδείγματα. 
Σύμφωνα µε τον Όμηρο”, ο επίορκος είναι αμαρτωλός µπρος στα µάτια των θεών. Από 
αυτό και πολλά άλλα παραδείγματα από τον Όμηρο, τον Ησίοδο και τον Ηρόδοτο ακόµα, 
Φαίνεται πως υπήρχε πίστη στη μαγική δύναμη της κατάρας του όρκου, µια μαγική 
δύναμη που μπορούσε να σπάσει µόνον η τήρηση του όρκου. Σε ό,τι αφορά στη νομική 
της ουσία, η επιορκία Φαίνεται πως δεν είχε ιδιαίτερες συνέπειες για τον επίορκο. 


“3 ΗθααΙαπι 1992/93, 48-69. 

"Γόρτυνος Νόμος, ΙΙ, 26-31, «τον δικαστάν, ότι µεν κατά μαίτυρανς έγρατται δικάδδεν ε 
απόµοτον, δικάδδε αι έγραττε, τον δ’ αλλόν ομνύντα κρίνεν πορτί τα µολιόμενα...». 

"Γόρτυνος Νόμος, ΙΝ, 5-9. 

"Γόρτυνος Νόμος, ΙΝ, 16-26. 

36 Δημοσθένης, Προς Βοιωτόν περίτου Ονόµατος, 39. 3-4 «εάν όρκον αυτή δίδω περι 
τούτων, µη οµείσθαι [...] ». 

17 ΜΙήιααγ 1991, 79. 

Αρκούσε πιθανώς το γεγονός ότι είχε να αντιμετωπίσει τους θεούς και η πολιτεία δεν 
επέβαλλε κάποια ιδιαίτερη τιµωρία”". 


Ο όρκος και το ζήτηµα της κατάρας 

Ο όρκος στην αντίληψη της αρχαίας ελληνικής κοινωνίας είναι η µεγαλύτερη κατάρα και 
τούτο Φαίνεται απὀ δύο συγκεκριµένα παραδείγματα. Ο Πλούταρχος στους Βίους 
Παράλληλους" αναφέρει την περίπτωση του Κάλλιππου απὀ τις Συρακούσες. Ο 
Κάλλιππος συνωμοτούσε ενάντια στον φίλο του Δίωνα. Όταν έγινε αντιληπτός από τη 
γυναίκα του Δίωνα, προκειµένου να καθησυχάσειτις υποψίεςτους, δέχθηκε να δώσει τον 
µεγάλο όρκο. Ο µεγάλος όρκος γινόταν στο τέµενος των Θεσμοφόρων. Εκείνος που δίνει 
τον ὀρκο Φορά τον πορφυρό μανδύα της θεάς, εδὠ της Κόρης, και αφού τελέσει 
συγκεκριμένες τελετουργίες, αποποιείται ενόρκως (αποµήµνυσι) τις κατηγορίες, 
κρατώντας αναμμένο πυρσὀό στα χέρια του. Ανάλογος όρκος, βέβαια, συνδέεται Και µε τις 
σύγχρονες δικαιϊκές πρακτικές. Η καταπάτησή του επισύρει την κατηγορία της 
ψΨευδορκίας. Στην περίπτωση του Κάλλιππου έχουµε καταπάτηση του µεγάλου όρκου και 
συνεπώς ιεροδικία, αφού τελικά θυσίασε το θύμα του στη γιορτή των Κορείων, τη γιορτή 
της θεάς στην οποία ορκίστηκε. 

Η κατάρα είναι η καθιέρωση ή αφοσίωση άλλων. Ο όρκος, όπως και η απτή µορφή του, η 
δοκιµασία, είναι η αφιέρωση του ίδιου του καταρώμενου”.. Συνεπώς η άσκηση του όρκου 
είναι µια πράξη βαρύνουσας σηµασίας στην ελληνική αρχαιότητα, είτε εφαρμόζεται ως 
µέσο πρόκλησης των αντιδίκων, είτε ως τρόπος άρνησης µιας κατηγορίας, ή ὡς 
σηµειολογία της μυστικότητας των δρώµενων στα μυστήρια. 

Ειδικότερα σε ό,τι αφορά στην τελευταία περίπτωση έχουμε μαρτυρίες δικαστικών 
περιπτώσεων για κατηγορίες παράβασης του ὀρκου περί μυστικότητας. Η µία είναι η 
γνωστή περίπτωση του Αισχύλου, ο οποίος κατηγορήθηκε ότι εισήγαγε δρώμενα των 
Ελευσίνιων Μυστηρίων στη θεατρική σκηνή. Βέβαια, αν και είχε γεννηθεί στην Ελευσίνα, 
Ο Αισχύλος ήταν γνωστός για το γεγονός ότι δεν ήταν µυημένος.. Έτσι, κατόρθωσε να 
αποδείξει την αθωότητά του και να απαλλαγεί, καθώς δεν μπορούσε σκόπιµα, ως µη 
µυηµένος, να είχε μιμηθεί τα ιερά δρώμενα”. 

Μια άλλη διάσηµη περίπτωση είναι εκείνη του Ανδοκίδη, πάλι µε επίκεντρο τα Ελευσίνια 
Μυστήρια. Ο λόγος του Περί των Μυστηρίων γράφτηκε το 400 ΠΚΕ, ως απολογία ενάντια 
στην κύρια κατηγορία ότι είχε παραβεί το νόµο, παρακολουθώντας τα Ελευσίνια, ενώ 
πρότερα είχε κατηγορηθεί για ασέβεια. Η υπερασπιστική γραµµή που ακολουθεί για τον 
εαυτό του στηρίζεται στο γεγονός ότι ο νόμος µε τον οποίο τον κατηγορούν δεν είναι 
έγκυρος, το 400 ΠΚΕ, οπότε δεν µπορεί να ισχύει για κάτι που έγινε το 415 ΠΚΕ, οπότε είχε 
παρακολουθήσειτα Μυστήρια”. 


Συμπεράσματα 

Η κατάρα και ο όρκος, έννοιες αλληλεξαρτώµενες κατά την ἀποψή µας και σημαντικές για 
το σχηματισμό των κοινωνικών δομών της αρχαιοελληνικής Κοινωνίας, ἐπαιξαν εξίσου 
σηµαντικό ρὀλο -κυρίως κατά την αρχαϊκή περίοδο- στη θεμελίωση των δικαιϊκών 
πρακτικών. Ο όρκος αµέσως και η κατάρα εµµέσως, βάσει της σχέσης της µε τον ὀρκο. Ο 
θρησκευτικός χαρακτήρας του όρκου και συνεπώς της κατάρας εκκοσμικεύεται κατά την 
Κλασική περίοδο και χάνει ένα µέρος της δύναμής του σε µια Κοινωνία που ρίχνει το 


“5ριοςοῖα 1970, 88. 
“Πλούταρχου, Δίων-Βρούτος, 56. 

βάρος της περισσότερο στην καθιέρωση κοινωνικών και πολιτικών θεσμών, παρά το 
γεγονός ότι ακολουθεί απαρέγκλιτα το θρησκευτικό τελετουργικό της, ακόµα και στην 
ύστερη κλασική περίοδο. 


Είναι φυσιολογικό, λοιπόν, να παρατηρεί κανείς µια σταδιακή μετατόπιση εννοιών στη 
μαγική γλὠσσα των αρχαίων Ελλήνων, αυτή που ευρύτατα χρησιμοποιήθηκε στην 
έκφραση του όρκου και της κατάρας και την αντικατάστασή τους µε κοσμικές και ενίοτε 
πολιτικές ή κοινωνικές αποχρώσεις. Η θρησκεία έπαιζε και παίζει ένα σηµαντικό ρόλο στη 
διαµόρφωση των κοινωνικὠν δομών. Ωστόσο, σε ό,τι αφορά στις δικαιϊκές πρακτικές, ο 
ρόλος και η δύναμη των θεών αντικαταστάθηκε απὀ τον ορθό λόγο και την ανθρώπινη 
ευθυκρισία. Από αυτή την άποψη ιδωµένος ο όρκος και η κατάρα ακόµα και στις 
σύγχρονες κοινωνίες είναι δείγμα Ψυχικής πρόθεσης και ως τέτοιο επιτρέπει µια 
βαθύτερη µατιά στα κίνητρα της ανθρώπινης ψυχής κατά την τέλεση οποιασδήποτε 
δράσης, αξιόποινης ή µη. 

